CELEX: 31991R2098
Language: el
Date: 1991-07-15 00:00:00
Title: Κανονισμός (ΕΟΚ) αριθ. 2098/91 της Επιτροπής της 15ης Ιουλίου 1991 περί του καθεστώτος εισαγωγής στην Ισπανία ορισμένων κλωστοϋφαντουργικών προϊόντων ( κατηγορία 35), καταγωγής Ινδονησίας

Avis juridique important

|

31991R2098

Κανονισμός (ΕΟΚ) αριθ. 2098/91 της Επιτροπής της 15ης Ιουλίου 1991 περί του καθεστώτος εισαγωγής στην Ισπανία ορισμένων κλωστοϋφαντουργικών προϊόντων ( κατηγορία 35), καταγωγής Ινδονησίας  

Επίσημη Εφημερίδα αριθ. L 195 της 18/07/1991 σ. 0019 - 0020

ΚΑΝΟΝΙΣΜΟΣ ( ΕΟΚ ) αριθ . 2098/91 ΤΗΣ ΕΠΙΤΡΟΠΗΣ  της 15ης Ιουλίου 1991  περί του καθεστώτος εισαγωγής στην Ισπανία ορισμένων κλωστοϋφαντουργικών προϊόντων ( κατηγορία 35 ), καταγωγής ΙνδονησίαςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό ( ΕΟΚ ) αριθ . 4136/86 του Συμβουλίου της 22ας Δεκεμβρίου 1986 περί του κοινού καθεστώτος εισαγωγής ορισμένων κλωστοϋφαντουργικών προϊόντων τρίτων χωρών ( 1 ), όπως τροποποιήθηκε από τον κανονισμό ( ΕΟΚ ) αριθ . 1215/91 ( 2 ), και ιδίως το άρθρο 11,   Εκτιμώντας :  ότι στο άρθρο 11 του κανονισμού ( ΕΟΚ ) αριθ . 4136/86 καθορίζονται οι όροι θεσπίσεως ποσοτικών περιορισμών - ότι οι εισαγωγές στην Ισπανία ορισμένων κλωστοϋφαντουργικών προϊόντων της κατηγορίας 35 καταγωγής Ινδονησίας, τα οποία περιλαμβάνονται στο  παράρτημα, έχουν υπερβεί το επίπεδο που προβλέπεται στην παράγραφο 3 του εν λόγω άρθρου 11 -  ότι, σύμφωνα με τις διατάξεις του άρθρου 11 παράγραφος 5 του κανονισμού ( ΕΟΚ ) αριθ . 4136/86, κοινοποιήθηκε στην Ινδονησία, στις 24 Απριλίου 1991, αίτηση διαβουλεύσεων - ότι, εν αναμονή αμοιβαίας αποδεκτής λύσης, οι εισαγωγές στην Κοινότητα υπήχθησαν σε  προσωρινό ποσοτικό όριο για την περίοδο από τις 24 Απριλίου έως τις 23 Ιουνίου 1991, σύμφωνα με τον κανονισμό ( ΕΟΚ ) αριθ . 1215/91 της Επιτροπής-  ότι, σαν αποτέλεσμα των διαβουλεύσεων από της 3ης Ιουνίου 1991, συμφωνήθηκε να υπαχθούν τα εν λόγω κλωστοϋφαντουργικά προϊόντα ( κατηγορία 35 ) σε ποσοτικούς περιορισμούς για την περίοδο από τις 24 Απριλίου έως τις 31 Δεκεμβρίου 1991 -  ότι, σύμφωνα με τους όρους της παραγράφου 13 του εν λόγω άρθρου, η τήρηση του ποσοτικού ορίου εξασφαλίζεται από ένα σύστημα διπλού ελέγχου, σύμφωνα με τις διαδικασίες που καθορίζονται στο παράρτημα VI του κανονισμού ( ΕΟΚ ) αριθ . 4136/86 -  ότι τα εν λόγω προϊόντα, τα οποία έχουν εξαχθεί από την Ινδονησία προς την Ισπανία μεταξύ 24ης Απριλίου και της ημερομηνίας ενάρξεως ισχύος του παρόντος κανονισμού πρέπει να αφαιρεθούν από το καθορισθέν ποσοτικό όριο -  ότι το ποσοτικό αυτό όριο δεν εμποδίζει την εισαγωγή των προϊόντων που καλύπτονται από το όριο αυτό και τα οποία αποστέλλονται από την Ινδονησία προς την Ισπανία πριν από την ημερομηνία ενάρξεως ισχύος του κανονισμού ( ΕΟΚ ) αριθ . 1215/91 -  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Άρθρο 1  Η εισαγωγή στην Ισπανία των προϊόντων καταγωγής Ινδονησίας της κατηγορίας που περιλαμβάνεται στο παράρτημα, υπόκειται στα προσωρινά ποσοτικά όρια που προβλέπονται στο παράρτημα αυτό, υπό την επιφύλαξη των διατάξεων του άρθρου 2 .  Άρθρο 2  1 . Η θέση σε ελεύθερη κυκλοφορία των προϊόντων που αναφέρονται στο άρθρο 1, τα οποία απεστάλησαν από την Ινδονησία προς την Ισπανία προ της ημερομηνίας ενάρξεως ισχύος του κανονισμού ( ΕΟΚ ) αριθ . 1215/91 και τα οποία δεν έχουν ακόμα τεθεί σε  ελεύθερη κυκλοφορία, πραγματοποιείται με την επιφύλαξη της προσκομίσεως φορτωτικής ή άλλου εγγράφου μεταφοράς που αποδεικνύει ότι η αποστολή έλαβε πράγματι χώρα κατά την εν λόγω περίοδο .  2 . Οι εισαγωγές των προϊόντων που αποστέλλονται από την Ινδονησία στην Ισπανία μετά την έναρξη ισχύος του κανονισμού ( ΕΟΚ ) αριθ . 1215/91, εξακολουθούν να υπόκεινται στο σύστημα του διπλού ελέγχου που προβλέπεται στο παράρτημα VI του κανονισμού ( ΕΟΚ )  αριθ . 4136/86 .  3 . Όλες οι ποσότητες των προϊόντων που αποστέλλονται από την Ινδονησία προς την Ισπανία από τις 24 Απριλίου 1991 και τίθενται σε ελεύθερη κυκλοφορία, αφαιρούνται από τα καθορισθέντα ποσοτικά όρια στο παράρτημα του παρόντος κανονισμού για την περίοδο από  τις 24 Απριλίου έως τις 31 Δεκεμβρίου 1991 . Εντούτοις, το προσωρινό αυτό ποσοτικό όριο δεν εμποδίζει την εισαγωγή των καλυπτόμενων προϊόντων, τα οποία όμως έχουν αποσταλεί από την Ινδονησία πριν από την ημερομηνία ενάρξεως ισχύος του κανονισμού ( ΕΟΚ )  αριθ . 1215/91 .  Άρθρο 3  Ο κανονισμός ( ΕΟΚ ) αριθ . 1215/91 καταργείται .  Άρθρο 4  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .  Ισχύει έως τις 31 Δεκεμβρίου 1991 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 15 Ιουλίου 1991 . Για την Επιτροπή  Frans ANDRIESSEN  Αντιπρόεδρος   ( 1 ) ΕΕ αριθ . L 387 της 31 . 12 . 1986, σ . 1 . ( 2 ) ΕΕ αριθ . L 116 της 9 . 5 . 1991, σ . 46 .    ΠΑΡΑΡΤΗΜΑ            Κατηγορία  Κωδικός ΣΟ  Περιγραφή εμπορευμάτων  Τρίτες χώρες  Μονάδες  Κράτη μέλη  Ποσοτικά όρια από 24 Απριλίου έως 31 Δεκεμβρίου 1991          35  5407 10 00  5407 20 90  5407 30 00  5407 41 00  5407 42 10  5407 42 90  5407 43 00  5407 44 10  5407 44 90  5407 51 00  5407 52 00  5407 53 10  5407 53 90  5407 54 00  5407 60 10  5407 60 30  5407 60 51  5407 60 59  5407 60 90  5407 71 00  5407 72 00  5407 73 10  5407 73 91  5407 73 99  5407 74 00  5407 81 00  5407 82 00  5407 83 10 5407 83 90  5407 84 00  5407 91 00  5407 92 00  5407 93 10  5407 93 90  5407 94 00  ex 5811 00 00  ex 5905 00 70   Υφάσματα από συνθετικές υφαντικές ίνες συνεχείς, εκτός τα υφάσματα για επίστρωτα που φουσκώνουν της κατηγορίας 114  Ινδονησία  τόνοι  ΕΣ  1 588         Επιπλέον στο ποσοτικό όριο για την περίοδο από τις 24 Απριλίου έως τις 31 Δεκεμβρίου 1991  μια πρόσθετη ποσότητα ad hoc 150 τόνων μπορεί να εισαχθεί στην Ισπανία το 1991 .